Diari Oficial de la Generalitat Valenciana


Sumari del DOGV 2755, del 24-05-1996 (1996/838298)

DECRET 91/1996, de 7 de maig, del Govern Valencià, pel qual accepta la cessió gratuïta de la propietat de l'immoble de 381 m2 de superfície amb façanes a carrers en projecte a Atzeneta del Maestrat, destinat a la construcció d'un centre de salut, realitzada per l'ajuntament d'aquest municipi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/05/07/91/dof/vci/html**

### Dades del document

Número de DOGV
:   2755

Data del DOGV
:   24-05-1996

Secció del DOGV
:   DISPOSICIONS GENERALS

Número del document
:   1996/838298


Data del document
:   07-05-1996

Organisme emissor
:   Conselleria d'Economia i Hisenda

Tipus de document
:   Decret

DECRET 91/1996, de 7 de maig, del Govern Valencià, pel qual accepta la cessió gratuïta de la propietat de l'immoble de 381 m2 de superfície amb façanes a carrers en projecte a Atzeneta del Maestrat, destinat a la construcció d'un centre de salut, realitzada per l'ajuntament d'aquest municipi.   
L'Ajuntament d'Atzeneta del Maestrat, en sessió plenària realitzada el dia 10 de març de 1995, acordà la cessió gratuïta a la Generalitat Valenciana de la propietat de l'immoble de 381 m2 de superfície, amb façanes a carrers en projecte, propietat de l'ajuntament.  
La cessió es realitza amb el fi determinant que s'hi construïsca un centre de salut.  
A petició del conseller de Sanitat i Consum s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 7 de maig de 1996  
DECRETE  
Article 1  
Acceptar la cessió gratuïta de la propietat, realitzada per l'Ajuntament d'Atzeneta del Maestrat, de l'immoble de 381 m2 de superfície, amb façanes a carrers en projecte, que confronta, prenent com a front la façana que dóna al carrer en projecte paral·lel a l'avinguda de Castelló: dreta entrant, Manuel Peris Beltrán; esquerra, carrer en projecte, i fons, ajuntament.  
Aquesta finca es troba inscrita en el Registre de la Propietat de Lucena del Cid, al foli 129 del tom 317, llibre 20 d'Atzeneta del Maestrat, finca 3.667.  
Article 2  
La cessió gratuïta efectuada per l'Ajuntament d'Atzeneta del Maestrat es fa amb la condició de destinar l'immoble a la construcció d'un centre de salut.  
Article 3  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 7 de maig de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI